OSNOVNA ŠKOLA MILNA

 **ELEMENTI OCJENJIVANJA, NAČINI I KRITERIJI VREDNOVANJA IZ HRVATSKOG JEZIKA**

Kriterij ocjenjivanja pisanih provjera znanja:

 0% - 49% = 1

50% - 62% = 2

63% - 74% = 3

75% - 89% = 4

90% - 100% = 5

• Brojčane ocjene iz pisanih provjera znanja upisuju se u rubriku, a broj ostvarenih i mogućih bodova (ili postotak riješenosti) u pisanoj provjeri bilježe se u rubriku bilježaka. Učenici koji dobiju nedovoljnu ocjenu iz pisane provjere znanja, imaju mogućnost ispravka ocjene. Ocjena dobivena iz ispravka upisuje se brojčanom ocjenom u rubriku.

• **Kriteriji ocjenjivanja diktata**:

  **5. i 6. razred 7. i 8. razred**

1-2 pogrješke – odličan (5) 1 pogrješka – odličan (5)

 3-4 pogrješke – vrlo dobar (4) 2 – 3 pogrješke – vrlo dobar (4)

5-6 pogrješaka – dobar ( 3 ) 4 - 5 pogrješaka – dobar (3)

7-8 pogrješaka – dovoljan ( 2 ) 5 - 7 pogrješaka – dovoljan (2)

više od 8 pogrješaka – nedovoljan (1) 8 i više pogrješaka – nedovoljan (1)

OPISNO OCJENJIVANJE

Učitelj opisnim ocjenama ocjenjuje napredak učenika u stjecanju znanja i vještina, razvoju funkcionalnih sposobnosti i interesa, upisuje zapažanja o eventualnim poteškoćama u učenju, iznimnom napretku u nekom području. Upisuje se i aktivnost na satu, motiviranost te redovitost rada kod kuće (pisanje domaćih zadaća).

Kriteriji na usmenoj provjeri znanja:

Nedovoljan: učenik ni na razini reprodukcije uz učiteljičinu pomoć ne zna ključne pojmove.

Dovoljan: učenik je usvojio ključne pojmove na razini reprodukcije, ali ih većinu ne razumije. Naučene pojmove primjenjuje jedino uz učiteljičinu pomoć.

Dobar: učenik definira, razumije i primjenjuje većinu naučenoga gradiva.

Vrlo dobar: učenik definira, razumije, primjenjuje, analizira naučeno gradivo. Samostalno rješava zadatke.

Odličan: učenik definira, razumije, primjenjuje, analizira, povezuje i procjenjuje naučeno gradivo.

Domaća zadaća

Učenici trebaju redovito pisati domaće zadaće kako bi uvježbali i naučili obrađeno gradivo. Točnost zadaća u pravilu se provjerava na sljedećem satu ili se objašnjavaju zadaci koje učenici nisu razumjeli. Ako učenik ne napiše tri domaće zadaće, dobit će nedovoljnu ocjenu. Nadnevke kad učenik nema domaću zadaću učiteljica bilježi u rubriku bilježaka ili drugačije (u svoju evidenciju). Učiteljica može i ocijeniti neke zadaće.

Književna djela za cjelovito čitanje

Nepročitano lektirno djelo ocjenjuje se negativnom ocjenom.

Učiteljica redovito vodi zapažanja (elementi vrednovanja):

- je li učenik pročitao lektirno djelo u cijelosti

- razumije li lektirno djelo

- je li točno riješio zadane lektirne zadatke

 - jesu li učenički odgovori napisani u skladu s gramatičkim i pravopisnim načelima

 - uočava li učenik književnoteorijske pojmove u interpretaciji lektirnoga djela

- uočava li učenik odnose među likovima i problematiku o kojoj pisac progovara u lektirnom djelu

- kako je učenik doživio lektirno djelo

 - učenikova aktivnost na satima interpretacije lektirnoga djela i način iznošenja zapažanja

- izrada plakata, prezentacija, ilustracija (ukoliko je bilo zadano)

Zaključna ocjena

Zaključna ocjena ne proizlazi iz aritmetičke sredine.

 Da bi bila zaključena pozitivna ocjena iz predmeta Hrvatski jezik, niti jedno područje predmeta (hrvatski jezik, književnost, lektira, pisano izražavanje, usmeno izražavanje, medijska kultura) ne smije biti negativno ocijenjeno.

Odnos prema radu

odličan (5)

• izražava znatiželju i zanimanje za jezično gradivo (izražena unutarnja motivacija)

• posjeduje sposobnost preoblikovanja (redefinicije)

• sudjeluje u raspravama i iznosi vlastite primjere

• uspješan je u različitim metodama učenja

• posvećuje pozornost zadatku i urednosti izvršenog

• aktivno sudjeluje u nastavi, brzo i točno zaključuje povezujući nastavne sadržaje

• brzo i točno primjenjuje naučene jezikoslovne sadržaje

• domaće zadaće često samostalno proširuje znanje koristeći se različitim izvorima informacija

vrlo dobar (4)

• samostalno uči i marljiv je, ali bez zanimanja (izražena vanjska motivacija)

• aktivno sudjeluje u nastavi, uglavnom točno zaključuje povezujući nastavne sadržaje

• ima dobro predznanje

• sudjeluje u raspravama

• s lakoćom pristupa rješavanju zadataka, ali katkada griješi

• motiviran je za izvršavanje svih tipova zadaća

• redovito i samostalno piše domaće zadaće

 dobar (3)

• povremeno potrebni poticaji u radu

• sudjeluje u nastavnome radu na učiteljev poticaj ili poticaj drugih učenika

• razumije, ali povremeno ne zna obrazložiti odgovarajuće jezične zakonitosti

• domaće zadaće piše uglavnom redovito

 dovoljan (2)

•iskazuje nesamostalnost u radu

• ima slabo predznanje

• povremeno zanemaruje izvršavanje zadataka

• pokazuje slabu motiviranost za spoznavanje jezičnih sadržaja

• potrebni su stalni poticaji u radu

• na učiteljev poticaj sudjeluje u nastavnome radu i zapisuje nastavne sadržaje

• uglavnom piše domaće zadaće rješavajući jednostavnije zadatke

nedovoljan (1)

• ne sudjeluje u radu, ne prati nastavu i ne zapisuje nastavne sadržaje

• ne piše domaće zadaće

• ne dolazi na dogovorene sate dopunske nastave

HRVATSKI JEZIK I KOMUNIKACIJA

ODLIČAN (5)

 • operativno i kreativno, stvaralačko znanje

 • učenik bez pogrešaka i poteškoća poznaje i primjenjuje pravopisnu i pravogovornu normu u usmenom i pisanom izražavanju; uočava jezične zakonitosti

• samostalno zaključuje i uočava suodnosne veze s drugim nastavnim područjima i predmetima

• učenik je točan, pedantan i precizan, izrazito zainteresiran i kreativan

• jezične sadržaje usvaja u potpunosti i s lakoćom

• razumije jezične pojave i njihovu primjenu u svakodnevnome životu

• povezuje jezične pojmove i pojave

• sposoban je prenositi znanja na druge i samostalno se služi dodatnim izvorima znanja

VRLO DOBAR (4)

•operativno znanje

•učenik sustavno uči i izvršava svoje zadaće

 ne proširuje znanje dodatnim izvorima, ali je vrlo točan i precizan u svladavanju nastavnih sadržaja

•razumije jezične pojave, ali povremeno griješi u njihovoj primjeni

•razumije gradivo i povezuje ga s drugim srodnim sadržajima

•uključuje se u stvaralački rad

•samostalno uočava ključne pojmove

DOBAR (3)

• znanje reprodukcije

• učenik većim dijelom usvaja programske sadržaje, nedostaje više interesa za nastavne sadržaje

• ne otkriva uzročno-posljedične veze

• naučeno gradivo reproducira i pamti, ali ga ne primjenjuje samostalno

• češće griješi u primjeni jezičnih znanja

• češće potrebna pomoć nastavnika u radu

 DOVOLJAN (2)

• znanje prepoznavanja

• učenik djelomično usvaja nastavne sadržaje i reproducira ih, usvaja tek minimum znanja

• nezainteresiran za rad

• često griješi u primjeni jezičnih znanja, ne razumije u potpunosti gradivo, prepoznaje samo temeljne pojmove i to uz pomoć nastavnika

• ne uspijeva samostalno uraditi radne zadatke

NEDOVOLJAN (1)

• znanje prisjećanja

• učenik ne usvaja ni temeljne pojmove

• nezainteresiran za rad, ne pokazuje nikakvu želju za suradnjom

• učestalo griješi u primjeni osnovnih jezičnih znanja, ne razumije gradivo

KNJIŽEVNOST I STVARALAŠTVO

ODLIČAN (5)

• operativno i kreativno, stvaralačko znanje

• učenik obrazlaže, primjenjuje, dokazuje

• učenik u potpunosti usvaja književnoteorijske pojmove i književnopovijesna znanja

• s lakoćom usvaja i povezuje nove sadržaje

•izvrsno primjenjuje stečeno znanje na nove tekstove

• samostalno interpretira pročitanu lektiru, primjenjuje stečena književnoteorijska i književnopovijesna znanja i uočava uzročno-posljedične veze

• iznimno je aktivan i kreativan u nastavnom procesu

• ima razvijen kritički stav i argumentirano ga iznosi

• razvija samoinicijativnost, kreativnost i istraživački duh

• aktualizira sadržaje i povezuje ih sa stvarnim životom

• u potpunosti poštuje dogovore, traži više i proširuje svoje znanje

VRLO DOBAR (4)

• operativno znanje

• učenik je usvojio sadržaje i izlaže ih samostalno

• uči s razumijevanjem i svjesno usvaja zadano

• gotovo u potpunosti interpretira pročitane tekstove

• uspješno primjenjuje stečeno znanje na nove tekstove

• ima razvijen kritički stav

• vrlo je aktivan u nastavnom procesu

• aktualizira sadržaje

• poštuje dogovore

DOBAR (3)

• znanje reprodukcije

 • učenik je usvojio sadržaje, ali slabije ih ili djelomično primjenjuje

 • odgovara uz manju nastavnikovu pomoć i poticaj, nije samostalan u radu

 • učenik slabije razumije neke sadržaje (uzročno-posljedične veze)

 • povremeno se uključuje u interpretaciju i nastavni proces

 • djelomično usvaja književnoteorijske i književnopovijesne sadržaje

 • nije uvijek u okvirima vremenski zadanih rokova u rješavanju zadaća i svladavanju nastavnih sadržaja

DOVOLJAN (2)

• znanje prepoznavanja

• učenik poznaje samo neke sadržaje na razini prepoznavanja

• u gradivu se snalazi uz nastavnikovu pomoć

• otežano prepoznaje naučene činjenice u književnim tekstovima

• rijetko iznosi svoje zaključke

• ne poštuje dogovorene vremenske rokove

NEDOVOLJAN (1)

 • znanje prisjećanja

 •učenik nije savladao gradivo

 • slabog je predznanja

 •ne razumije gradivo

 •ne sudjeluje u interpretaciji

 •ne usvaja ni osnovne književnoteorijska ni književnopovijesna znanja

 •ne pridržava se dogovora i ne poštuje vremenske rokove

KNJIŽEVNA DJELA ZA CJELOVITO ČITANJE

 ODLIČAN (5)

• operativno i kreativno, stvaralačko znanje

• učenik svako zadano djelo pročita na vrijeme i izrazito aktivno sudjeluje u interpretaciji djela na satu

• u potpunosti i uspješno rješava zadane zadaće

• uočava problemske zadatke i ima kritičko mišljenje

• argumentirano iznosi stavove

• uspješno se koristi citatima i parafrazama, otkriva prenesena značenja i stilske karakteristike djela

• pokazuje jasnoću i kreativnost u raspravama o bitnim problemima u djelu i korelaciji sa stvarnim životom

• razvija samostalnost, inicijativu i istraživački duh

• uspješno surađuje s drugima: rad u skupini, poštivanje mišljenja drugih učenika

• piše kreativne i zanimljive bilješke o lektiri (komentari, dnevnik čitanja, pomoćni zadaci u radnoj bilježnici)

• poštuje zadane vremenske okvire (čitanje, zadaće)

• aktivno sudjeluje u kreiranju i ostvarivanju nastavnoga procesa (tumačenja, rasprave, referat prezentacije i sl.)

• samostalno proširuje lektirne sadržaje, čita djela i izvan okvira lektirnoga programa

VRLO DOBAR (4)

• operativno znanje

• zadana lektirna djela čita na vrijeme

• aktivno sudjeluje u interpretaciji na satu

• sadržaj u potpunosti razumije

• uočava problemske situacije, ali nema uvijek razvijen kritički stav

• često iznosi svoje mišljenje

• surađuje s drugima: rad u skupini, poštivanje mišljenja drugih učenika

• uspješan je u aktualizaciji sadržaja i korelaciji sa stvarnim životom

DOBAR (3)

• znanje reprodukcije

• redovito čita, ali ne razumije pročitano u potpunosti

• djelomično ovladava sadržajima

• ponekad je aktivan, sudjeluje u interpretaciji

• ponekad iznosi vlastito mišljenje, ali nema razvijeno kritičko mišljenje

• aktualizira sadržaje uz pomoć nastavnika

• višeslojnost djela otkriva uz manju pomoć nastavnika

• dnevnik čitanja (bilješke o lektiri, radni zadaci) nepotpuni

DOVOLJAN (2)

• znanje prepoznavanja

• ne čita redovito ili čita djelomično (npr. preskače opise)

•pročitano reproducira, nema kritičko mišljenje

• služi se kratkim sadržajima iz raznih priručnika i interneta

• zna navesti osnovne sadržaje (likovi, fabula), ne prepoznaje stilske osobine

• sudjeluje u skupnom radu, ali nema inicijative, ne zaključuje samostalno

• dnevnik čitanja, bilješke i radne zadatke ne radi samostalno, uglavnom prepisuje

NEDOVOLJAN (1)

• znanje prisjećanja

• ne čita

• ne sudjeluje u skupnom radu

JEZIČNO IZRAŽAVANJE – usmeno

ODLIČAN (5) •••

• operativno i kreativno, stvaralačko znanje

•sustavan i jezično korektan način učenikova izražavanja, iznošenja činjenica, misli i stavova; poštivanje pravogovorne, pravopisne i gramatičke norme, bogatstvo rječnika, logičnost i smislenost

• iznimna motiviranost i sudjelovanje u radu, samostalnost

• sposobnost analize i sinteze, s lakoćom i vrlo uspješno priča, prepričava, opisuje i raspravlja

• gramatička, pravopisna i sintaktička točnost u usmenom izražavanju

• čitanje s razumijevanjem i raščlanjivanje književnih i neknjiževnih tekstova

• učenik ima sposobnost osmisliti dobro strukturiran tekst ili govor (opis, dijalog, monolog, pripovjedački tekstovi, pismo, biografija, recenzija, dokazivanje, rasprava, esej i komunikacijski tekstovi)

• ima sposobnost strukturirano izlagati u zadanim veličinama (vrijeme, broj riječi itd.)

• zna potkrijepiti vlastite misli valjanim argumentima

• vlada jezičnom, pravopisnom i logičkom raščlambom

• kreativnost, samostalnost

• logička i emocionalna izražajnost u govoru

• aktivnost, samoinicijativnost i suradnja

VRLO DOBAR (4)

 • operativno znanje

• učenik ima bogat rječnik

• logički i semantički povezuje misli u dobro strukturirane rečenice

• poštuje i primjenjuje govorne vrednote u svom izražavanju

• samostalnost, kreativnost

• dobra uporaba standardnoga jezika

• aktivan u nastavnome radu

DOBAR (3)

• znanje reprodukcije

• učenik bi trebao obogatiti svoj rječnik

• ponekad griješi u primjeni govornih vrednota u usmenom izražavanju

• u pričanju, raspravi, opisivanju potrebna je pomoć nastavnika

• koristi se riječima koje ne pripadaju standardnome jeziku

• nije uvijek aktivan na nastavi

DOVOLJAN (2)

• znanje prepoznavanja

• vrlo skroman rječnik

• nesamostalnost u radu

• učestale greške u usmenom izražavanju

• ne služi se standardnim jezikom

• na satu je izrazito pasivan, rijetko pokazuje interes i rijetko sudjeluje u raspravama

NEDOVOLJAN (1)

• znanje prisjećanja

• nerazvijen rječnik

• nesamostalnost i potpuna nezainteresiranost u radu

• velike i učestale greške u izražavanju; učenik teško sklapa smislene rečenice i teško ih povezuje u cjelinu

• učenik ne poznaje i ne primjenjuje zakonitosti pisanoga i usmenoga izražavanja

• ne služi se standardnim jezikom, česta uporaba neknjiževnih riječi, katkada i vulgarizama

• na satovima je potpuno pasivan, ne sudjeluje u raspravama

JEZIČNO IZRAŽAVANJE – pisano

ODLIČAN (5)

• učenik je kreativan, maštovit i ima bogat rječnik; izražava se originalno u vlastitomu izrazu uz dopuštenu pokoju jezičnu pogrešku

• vrlo visok stupanj usvojenosti pravopisnoga i gramatičkoga gradiva koji je vidljiv u pisanom izričaju učenika

• sastavci sadržajno razrađeni, kompozicijski utemeljeni, kreativni, maštoviti, točno i precizno napisani

• učenik je vrlo originalan u pisanom izražavanju i pokazuje emotivnu i logičku zrelost

• teži usavršavanju svoga izričaja

VRLO DOBAR (4)

• učenik uglavnom uspješno provodi pravopisna i gramatička znanja u pisanju

• rječnik je slikovit i bogat

• sastavci sadržajno razrađeni, kompozicijski utemeljeni, maštoviti, pravopisno točno i precizno napisani • nedostaje malo više originalnosti

DOBAR (3)

• učenik osrednje poznaje i primjenjuje gramatičko-pravopisnu normu, izražava misli u smislene i razumljive rečenice, ima prosječan rječnik i teži jednostavnom izrazu

• skromno rabi izražajna sredstva

• sastavci su razrađeni sadržajno i kompozicijski, ali nema maštovitosti i kreativnosti te nedostaje točnosti i preciznosti pri uporabi pravopisnih normi

• slabija argumentacija mišljenja

• nema samostalnosti ni kritičkoga stava

• stilska neujednačenost

DOVOLJAN (2)

• učenik slabo poznaje i primjenjuje jezična pravila

• ima siromašan rječnik

• ponekad rabi elemente zavičajnoga govora, mjesnoga ili nekoga drugog idioma

• tekst ima nerazumljivu i nesređenu sintaksu, a tema je ostvarena djelomično

NEDOVOLJAN (1)

• nerazvijen rječnik

• nesamostalnost i potpuna nezainteresiranost u radu

• velike i učestale greške u izražavanju

• učenik ne poznaje i ne primjenjuje zakonitosti pisanoga izražavanja

• ne služi se standardnim jezikom - tema nije obrađena

MEDIJSKA KULTURA

ODLIČAN (5)

●s lakoćom usvaja ključne pojmove iz medijska kulture te ih primjereno povezuje na konkretnim primjerima

•učenik ima jako razvijeno zanimanje za medije

• rado sudjeluje u svim oblicima rada

• samostalan je u iznošenju stavova i zapažanja

 • u potpunosti usvojio ključne pojmove te ih primjereno i s lakoćom primjenjuje

• naučeno primjenjuje na novim primjerima, lako i uspješno povezuje sadržaje iz medijske kulture s ostalim sadržajima hrvatskoga jezika i drugih predmeta

• samostalno priprema prezentacije i plakate i komentira ih

VRLO DOBAR (4)

•uspješno usvaja sadržaje iz medijske kulture i reproducira ga s razumijevanjem ,ponekad prisutna nesigurnost u ispoljavanju vlastitih prosudbi

• učenik ima razvijeno zanimanje za medije

• usvaja ključne pojmove i primjenjuje ih u novim situacijama

• na poticaj stvara medijske sadržaje

• prati dostignuća u medijima

• povezuje sadržaje unutar medijske kulture (film, kazalište...)

• samostalno priprema prezentacije i plakate

DOBAR (3)

•interes za medijsku kulturu povremen i slabo izražen

•djelomično usvaja ključne pojmove

• na poticaj se uključuje u raspravu i komentare o filmu, kazališnom djelu... najčešće na razini sadržaja

• slabije povezuje stečeno znanje sa sadržajima ostalih sastavnica hrvatskoga jezika

• interes je promjenjiv

• u skupini priprema prezentacije, plakate

DOVOLJAN (2)

• interes za medijsku kulturu veoma slabo izražen

• gradivo reproducira s poteškoćama u razumijevanju

• u rad se uključuje uz učiteljevu pomoć

• učenik prepoznaje samo elementarne pojmove

• znanje o medijskoj kulturi je na početnoj razini

• interes i aktivnosti su minimalne

NEDOVOLJAN (1)

• učenik ne pokazuje interes za nastavne sadržaje medijske kulture

• nije usvojio osnovne pojmove

•odbija suradnju, ne sudjeluje u radu ni na učiteljev poticaj

•pojmove obrazlaže nesuvislo, bez razumijevanja

• znanje je manjkavo pa nema njegove primjene